Schumi se vrou, pa praat op kamera | Netwerk24
13 Mei 2019 07:11
'n Voorskou van 'n dokumentêre rolprent oor die lewe van die voormalige Formule Een-renjaer Michael Schumacher word vandeesweek by die Cannes-filmfees vertoon.
Michael Schumacher tydens die Brasiliaanse Grand Prix in 2012. Foto: Getty Images
Die dramatiese lewe van dié Duitser, 'n sewemalige wêreldkampioen wat in 2013 in 'n ski-ongeluk was, sal in die rolprent, getiteld Schumacher, vereer word, berig dailymail.co.uk.
Schumacher (50) se vrou, Corinna, en pa, Rolf, gaan na verwagting die eerste keer op kamera verskyn sedert Schumacher se ongeluk destyds.
Die fliek sal Schumacher, wat nog nie in die openbaar verskyn het sedert sy ongeluk nie, se lewensverhaal vertel – van hoe hy as jong seun by motorsport betrokke geraak het, berig theguardian.com.
Die Duitser, wat in Januarie sy 50ste verjaarsdag gevier het, het in 1994 die eerste keer wêreldkampioen geword het.
Die fliek sal na verwagting vroeg in Desember in Duitse en Switserse teaters begin wys. – Sportredaksie